Materiale despre Naşterea Domnului nostru lisus Hristos: 

Emoţia umple dintr-o dată inimile credincioşilor care citesc acest admirabil imn al 
Sfântului Efrem Sirul. Prin valenţele sale poetice şi scripturistice mereu surprin- 
zătoare, marele sfânt îl aduce pe cititorul său faţă în faţă cu marele Doctor al Bise- 
ricii, pentru ca cititorul să experimenteze personal zborul unui geniu plin de iubire, 
îndrăgostit de lisus. 

Sfântul Efrem a compus acest imn în limba aramaică (limba semitică, limba inter- 
naţională a Imperiului persan, vorbită în Siria, Iudeea şi Egipt, între secolele IX 
înainte de Hristos şi VII după Hristos). În afara unui refren, imnul Sfântului Efrem 
Sirul cuprinde 22 strofe, după numărul şi în ordinea alfabetului aramaic. 


lată imnul care a fost tradus în franceză, din limba maternă a autorului: 


Refren: Slavă Ție Doamne care, prin naşterea Ta, eliberezi creaturile de legăturile 
păcatului. 


1. Permite-mi Doamne, să-mi descarc sufletul descriindu-Te cu credinţă şi să Te 
prea măresc, o Dumnezeule minunat. Tu eşti cu adevărat minunat şi Tu întreci tot 
ce este minunat. Profetul Te-a numit miracol (Isaia 9,5) şi Tu eşti un miracol cu 
adevărat minunat; chiar mai mult, Tu eşti miracolul miracolelor. Conceperea Ta 
este minunată, Naşterea Ta este minunată, Tu eşti cu totul minunat. Tu eşti un mi- 
racol pe care nici o minte nu îl poate cuprinde. Slavă Ție... 


2. Dumnezeule nesfârşit, în Tine eu încep imnul meu având încredere în Tine că îl 
voi continua până la sfârşit. Eu deschid gura mea vorbind de umilinţa Ta; umple, 
Doamne, gura mea cu comorile Tale. Eu sunt pământul iar Tu eşti lucrătorul, Doa- 
mne care Te-ai semănat în sânul Maicii Tale, seamănă vocea Ta în gura leneşului 
Tău servitor. Tu eşti Dumnezeu zămislit din veşnicie de Tatăl, Tu eşti născut din El 
fără sămânță şi Te-ai întrupat în Fecioară Maria care a rodit tot fără sămânță. Slavă 


Ie... 


3. Tu eşti Uriaşul lumii, Uriaşul armatelor cereşti, ascuns în esenţa Ta şi acoperit în 
divinitatea Ta. Fecioara Maria 'Te-a purtat în sânul Ei şi Te-a născut. Ea Te-a aco- 
perit de sărutări, Te-a strâns în braţele Sale; ai privit-O şi I-ai surâs ca un prunc nou 
născut. Ai fost culcat în iesle, înfăşat; când plângeai, Ea se scula, Te alăpta, Te îm- 
brăţişa, Te mângâia, Te legăna pe genunchi; atunci Tu Te linişteai şi adormeai. 
Slavă Ţic... 


4. Înainte ca Tu să vii, Dumnezeule nesfârşit, strămoşul Tău David cânta pentru 
Tine şi Te profeţea prin aurul reginei din Saba. Şi iată, Pruncuşor iubit, aurul, smir- 
na şi tămâia au fost puse la picioarele Tale, cu venerație pentru divinitatea Ta. Au- 
rul aminteşte de regalitatea Ta, tămâia de veşnicia Ta, smirna de mormântul Tău. 
Binecuvântat este cel care se bucură de Naşterea Ta. Slavă ţie... 


5. Ei Te văd în Tatăl Tău, în Sfânta Mamă, în iesle, în toate locurile. Cu adevărat şi 
fără nici o îndoială, Tu eşti în Tatăl, în Fecioara Maria şi în sărăcăcioasa iesle. Tu 

eşti peste tot, pentru că Tu eşti Creatorul; Tu eşti în toate pentru că Tu eşti Crea- 
torul; Tu eşti zămislit de Tatăl şi de Fecioara Maria şi Tu eşti Cel care zămisleşte, 
eşti aceeaşi Persoană. Tu ai venit şi Tu vei veni în glorie. Slavă Ţic... 


6. Nenorocire celor care îndrăznesc să se îndoiască de Tine, care Te critică şi se 
străduiesc să sondeze profunzimea divinității Tale. Nenorocire celor care refuză să 
Te recunoască şi să Te iubească. Nenorocire celor care nu cred deloc în Tine, care 
Te cred mai prejos de Tatăl. Binecuvântare veşnică celor care mărturisesc că Tu 
eşti Dumnezeu. Binecuvântaţi de Tatăl Tău, de Iubirea Ta, de Duhul Tău, sunt cei 
care se bucură de Naşterea Ta. Slavă Ţic... 


7.Oştile înflăcărate ale Arhanghelului Mihail tremură înaintea Ta, o Dumnezeule 
foarte umil. Heruvimii, animalele, roțile vorbitoare (Ezechiel 10) nu sunt egalii 
Tăi, o, Fiule al lui Elchadai (Dumnezeu puternic). Sânul Fecioarei Maria Te-a în- 
conjurat pentru că smerenia Ta a vrut-o. Şi Tu, nemărginitul, Tu ai devenit măr- 
ginit. Tu care eşti Veşnicul, nici un țărm nu limitează oceanul Milostivirii Tale. 
Slavă Ţic... 


8. Cât de frumos este chipul Tău, cât de plăcut mirositor este parfumul Tău şi cât 
de sfântă este gura Ta, Dumnezeule Preasfânt! Din întreaga Ta persoană ţâşneşte 
sursa vieţii, o pâine a vieţii născută la Betleem (care în aramaică înseamnă "Casa 
pâinii", de unde jocul de cuvinte în care excelează Sfântul Efrem): Tu eşti Cel Viu 
zămislit de Unicul Viu. Cât de încântător este parfumul Tău, cât de prietenoasă este 
copilăria Ta, cât eşti de dorit Tu ca hrană! Dulce Domn, Tu eşti hrană cerească, Tu 
eşti băutura care dă viaţă, Tu eşti copilul virginal. Binecuvântat este cel care are se- 
te de sângele Tău (Euharistia). Alleluia. Lăudă Ție Doamne care, prin naşterea Ta, 
eliberezi creaturile de legăturile păcatului. 


9. Păstorii se grăbesc către Tine cu un miel, o, Mielul lui Dumnezeu Cel Viu. Ei se 
prosternează înaintea Ta pentru a-Ţi mulţumi şi a Te slăvi, pe Tine adevăratul Păs- 
tor. Ei au plecat umiliți de cântecele ingerilor din Cer, pe care le-au auzit şi care 
spuneau: "Slavă lui Dumnezeu întru cei de sus şi pe pământ pace, între oameni bu- 
năvoire." Alleluia... 


10. Tu eşti Fiul Tatălui şi Fiul glorios al Fecioarei Maria, şi Tu eşti Unul, o , Cu- 
vânt întrupat. Mama Ta Te-a născut aparent natural şi Tatăl Te-a zămislit din sub- 
stanța Sa. Tu eşti, o, Prunc divin, Fiu unic al Tatălui şi al Fecioarei Maria. De câte 
ori Te culcai, sugeai laptele unei Fecioare. În Tine se află din plin înţelepciunea. 
Alleluia... 

11. 0, Dumnezeule care umpli totul, sânul Fecioarei Te-a purtat, ieslea Te-a primit, 
Te-ai întrupat astfel încât puteai fi atins. O, Esenţă care eşti mai mult decât toate 
fiinţele, mica iesle Te-a primit. Cine deci, poate înţelege veşnicia Ta? 


12. Cu cine să Te compar, o, Dumnezeule, căruia nimeni nu-Ți este egal? Tu eşti 
asemenea Tatălui Tău şi Te asemeni şi Mamei Tale. Tatălui Tău îi semeni prin 
Atotputernicia Ta, prin veşnicie, prin esenţă şi prin putere. Şi Tu, asemeni Fe- 
cioarei Maria, Mama Ta, deoarece ai luat de la Ea chip uman. Te asemeni deci 
Tatălui Tău şi semeni Mamei Tale, dar cel mai mult semeni Ţie Însuţi. Ţie, care ai 
luat imaginea unui servitor. Alleluia... 


13. Cât de puternic eşti Tu, smerit şi puternic. Tu eşti în acelaşi timp ascuns şi 
vizibil. Tu Te grăbeşti să Te întâlneşti cu toate persoanele. Tu surâzi celor care Te 
întâlnesc. Chipul Tău încântă pe cei care Te îmbrățişează. Buzele Tale sunt pline 
de "theriake-ul" (în medicina antică, o esenţă conţinând numeroase principii active, 
amestec de pudre, siropuri, miere şi plante, folosite împotriva muşcăturii de şar- 
pe):degetele Tale distilează balsamul. Ochi Tăi nu încetează să O privească pe 
Mama Ta, cât de fericită este de a Te avea. Tu eşti Cel care doreşti cu ardoare, co- 
piii Bisericii Tale. Alleluia... 


14. Tu, Lumina spirituală şi Fiu al Dumnezeului Veşnic, Tu Te-ai întrupat şi ai de- 
venit carne şi oase. Tu care eşti fără trup, Tu ai luat trup. Tu, Cel necreat, Tu ai 
creat toate creaturile. Tu le-ai vrut şi Tu le-ai creat; Tu ai vrut şi Tu ai luat trup. O, 
Tu care stai cu Tatăl pe tronul glorios. Alleluia... 


15.Atingând uşor ieslea cu aripile lor, serafimii celebrează divinitatea Ta; heru- 
vimii o binecuvântează, iar îngerii o proslăvesc. Sfântul Iosif şi Fecioara Maria, 
prezenţi, încearcă o mare venerație; ei tremură auzind freamătul aripilor serafimilor 
şi ecoul încântătoarelor lor imnuri. Aşadar Doamne, cine Te poate egala? Cine 
poate să Te localizeze sau să Te ia ca subiect al discuţiilor? Cine îndrăzneşte să 
sondeze misterul naşterii Tale? Slavă Ţic... 


16.Tu ai venit, o, Fiule al Lui Dumnezeu şi Fiu al Fecioarei, să cauţi oile rătăcite şi 
Te-ai făcut miel. Când oile rătăcite au auzit chemarea Ta, ele s-au grăbit să Te în- 
tâlnească, o, miel pur, o, noutate care s-a eliberat de lucrurile vechi, o, pontif şi 
sacrificat, o, minunatule şi uimitorule. Cât eşti de frumos, o, Pruncuşorule! Alle- 
luia... 


17.Mama Ta se bucura, Iosif se bucura şi Tu Însuţi Te bucuri, o, Mielul Paştelui 
nostru. Fecioara Maria se bucură pentru că Ea Te-a născut şi pentru că Ea Te-a îm- 

brățişat, o, pui de leu a cărui voce a înspăimântat pe vulpoiul Irod, regele intruşilor. 
Regatul său a dispărut pentru ca al Tău să se impună, căci Tu eşti Regele, chiar Re- 
gele regilor. Slavă ie... 


18.Tu eşti Cel care l-ai alcătuit pe Adam din ţărână. Tu ai îndreptățit-O pe Mama 
Ta să-Ți alcătuiască un trup. Esenţa Ta veşnică este firească. Tu Însuţi eşti veşnic, 
pentru că Tatăl este Tatăl întregii veşnicii. Tu Însuţi eşti veşnic, pentru că Tatăl nu 
este Tată pentru Sine Însuşi, ci este Tată în raport cu Tine. Tu, Fiul Său veşnic, Te- 
al făcut om pentru că aşa ai vrut. Tu ai fost născut de Tatăl, nu ai fost creat pentru 
că nu ai un început, eşti din vecii vecilor. Când Te-ai născut din Fecioara Maria, 
Tu ai fost autorul, pentru că aşa ai vrut. Slavă Ție... 


19. Fecioara Maria Te-a născut, Ea a devenit Mama Ta; totodată Ea este sora Ta, 
soția Ta, roaba Ta. Ea Te-a strâns în braţele Sale, Te-a îmbrăţişat, Te-a prea slăvit; 
Ea s-a rugat şi Ţi-a mulţumit. Ea Te-a purtat în mâinile Sale şi Te-a alăptat. Ea Te- 
a mângâliat şi Ţi-a surâs la tăierea împrejur; şi Tu, Tu I-ai zâmbit sugând laptele Ei. 
Fecioara Maria, Mama Ta, era uluită şi Fecioara Maria, Cea care Te hrănea era la 
fel de uluită, şi Fecioara Maria, creatura Ta, era de asemenea uluită. Linişteşte, o, 
Fiule, tulburările Mamei Tale. Slavă Ţic... 


20. Dumnezeu al Mamei Tale, Stăpân al Mamei Tale, mult mai tânăr şi mult mai 
bătrân decât Ea. Ai mulă, linişteşte-mă un moment; maiestatea Ta m-a uimit şi m-a 
derutat. Cine poate oare să Te privească şi să nu Te îmbrățişeze? Tăcerea Ta îi sur- 
prinde pe cei care Te întâlnesc şi gângureala Ta îi derutează pe cei care vorbesc 
frumos. Mâinile Tale sunt înfăşate şi Tu dai din picioruşe. Cât de frumos eşti Tu 
întru totul! Gura Ta este plină de cuvintele Tatălui Tău. Slavă Ţic... 


21. Cât de frumos este Chipul Tău şi cât de plăcut este parfumul Tău; şi cât de 
sfântă este gura Ta, o, Dumnezeule cu adevărat sfânt. Creaturile cereşti sunt 
înspăimântate de forța care iese din gura Ta. Fecioara Maria este surprinsă la în- 
ceput, căci toate creaturile tremură la orice semn al Tău. Tu care hrăneşti lumea cu 
darurile Tale, Tu ai supt laptele Fecioarei Maria, în copilăria Ta. O, Fiu invizibil 
care ai supt un lapte creat de Tine Însuţi! Slavă Ţic... 


22. Îţi mulţumesc, o, Fiu al lui Dumnezeu, pentru că mi-ai permis să proslăvesc 
Naşterea Ta. Te rog să ierți şi să treci cu vederea lipsurile mele în încercarea mea 
de a-Ţi mulţumi şi de a Te glorifica. Eu am cântat pentru Tine un imn pe care Tu 
Însuţi mi l-ai inspirat. Şterge păcatele mele în această zi a Naşterii Tale, vindecă 
rănile mele prin Milostivirea Ta, fă ca siguranţa Ta să domnească în mijlocul po- 

porului Tău şi a Bisericii Tale. Îţi oferim recunoştinţa noastră în această zi de săr- 
bătoare, o, Fiul glorios al Tatălui. Alleluia... 

Despre Sfântul Efrem Sirul - Doctor al Bisericii catolice şi ortodoxe, Sfântul lero- 
nim mărturisea că încă din timpul vieţii Sfântului Efrem, imnurile acestuia, nu nu- 
mai că erau traduse în multe limbi, ci luminau ca şi scrierile inspirate prin citirea 
Cărţilor Sfinte. 


De aceea, văzând această iubire arzătoare a Sfântului Efrem pentru Pruncul lisus, 
putem spune că el a trăit într-o uniune intimă cu lisus, în toate zilele vieţii sale; 
altfel spus, viaţa pe acest pământ a fost pentru el un Crăciun permanent... Pentru 
creştinii noştri, este bine să fie aşa, măcar la sărbătoarea Crăciunului. 


lisus coboară din Cer pentru a locui în inima fiecăruia dintre noi. Să trăim zilele 
noastre pe acest pământ, cu lisus, pentru a merita să trăim toată veşnicia cu EI! 


("Stella Maris" nr.409 - "Regina Pacis" nr.110) 

